

|  |
| --- |
| **Нигер** |
| Действия и напредък в периода октомври—декември 2016 г. | Следващи стъпки |
| *Взаимодействие на високо равнище** Посещение на канцлера на Германия (октомври)
* Посещение на министъра на вътрешните работи във Франция (ноември)
* Посещение на министъра на външните работи на Италия (ноември)
* Среща между президента на Нигер и комисаря по въпросите на международното сътрудничество и развитието в рамките на срещата на върха на Международната организация на франкофонията
* Посещение на „шерпите“, с участието на високопоставени представители на ЕС (декември)
* Посещение на министъра на външните работи на Нидерландия (декември)
* Посещение на президента на Нигер в Брюксел (декември).

*Важен напредък, постигнат от властите на Нигер** Силно сътрудничество с ЕС при изпълнението на краткосрочния план за действие за борба с незаконната миграция.
* Намаляване на потока от незаконни мигранти, които преминават транзитно през страната.
* Продължаване на ефективните действия срещу контрабандата на мигранти в региона Агадез (изземване на оборудване и задържане на контрабандисти).
* 4430 мигранти са пренасочени към МОМ за репатриране към държавите си на произход.

*Подкрепа от ЕС** Подкрепа за изпълнението на краткосрочния план за действие за борба с контрабандата и трафика на хора.
* Разгръщане на капацитет в северната част на страната. Създаденото в Агадез местно бюро на мисията на ЕС по линия на ОПСО в Нигер (EUCAP Sahel Niger) функционира на равнища, близки до пълния капацитет, който ще бъде достигнат в началото на 2017 г.
* Европейският служител за връзка по въпросите на миграцията ще бъде разположен в началото на 2017 г.
* Служител за връзка на Европейската агенция за гранична и брегова охрана ще бъде разположен през 2017 г.
* Проектите в процес на подготовка по линия на доверителния фонд на ЕС са съсредоточени върху финансовата помощ за реинтеграция на завръщащите се мигранти и за приемащите общности; предоставяне на икономически алтернативи.
* Комисията е разработила проект за постигане на въздействие в краткосрочен план за създаването на алтернативни доходи, които да заместят „бизнеса с миграцията“. В по-дългосрочен план ЕС и държавите членки работят за отстраняване на първопричините, както и за осигуряване на устойчиви алтернативи за местната икономика посредством пакет за бюджетна подкрепа.
* Подкрепа за Нигер се оказва и чрез регионални действия в областта на закрилата — достъп до процедури за определяне на статута, условия на приемане и помощ за лицата, търсещи убежище.
 | * Продължаване на изпълнението на действия за борба с контрабандата и трафика на основата на вече постигнатите резултати.
* Изработване на средносрочен и дългосрочен план за действие, които са съсредоточени върху първопричините за миграцията, и създаване на икономически алтернативи в най-засегнатите от незаконна миграция региони.
* Наблюдение за евентуално пренасочване на миграцията към други маршрути.
* Разполагане на служител за връзка на Европейската агенция за гранична и брегова охрана.
* Пълно разполагане на служители на ЕС и на постоянното бюро на EUCAP в Агадез, включително за провеждане на обучение.

   |
| **Нигерия** |
| Действия и напредък в периода октомври—декември 2016 г. | Следващи стъпки |
| *Взаимодействие на високо равнище** Посещение на министъра на външните работи на Германия (октомври)
* Посещение на президента на Нигерия в Германия (октомври)
* Посещение на министъра на вътрешните работи в Италия (октомври)
* Посещение на министъра на европейските въпроси и търговията на Швеция (октомври)
* Посещение на държавния секретар на Португалия (октомври)
* Посещение на държавния секретар на Словакия на 5-ия бизнес форум ЕС—Нигерия (ноември)
* Подготвя се среща на министерско равнище между ЕС и Нигерия, която ще се проведе през пролетта на 2017 г.

*Важен напредък, постигнат от властите на Нигерия** Преговорите за споразумение за обратно приемане между ЕС и Нигерия започнаха през октомври.
* През ноември се проведоха мисии за идентифициране в три европейски държави. Планира се преди края на годината да се осъществят още две мисии.
* Платформа за сътрудничество между ЕС и Нигерия по въпросите на контрабандата на мигранти бе пусната в действие през октомври.
* Служители за връзка от Нигерия подпомагат процеса на идентифициране на мигрантите след пристигането им по маршрута през Централното Средиземноморие.
* Европейски служител за връзка по въпросите на миграцията ще бъде разположен в началото на 2017 г.

*Подкрепа от ЕС** По линия на Доверителния фонд на ЕС за Африка са одобрени три проекта в областта на устойчивостта, като се подготвят още три проекта, насочени към въпросите на връщането и реинтеграцията, както и борбата с радикализацията.
* Действия във връзка с предизвикателствата, свързани със закрилата, в Нигерия се предприемат посредством мобилизирането на различни видове подкрепа (аспектите на закрилата са интегрирани в хуманитарната реакция на ЕС и се предоставя специална подкрепа, свързана със закрилата на децата).
* В рамките на ЕФР се осъществява или планира сътрудничество в областта на управлението на миграцията и борбата с трафика на хора.
 | * Допълнително разработване на проекти и инициативи за справяне с трафика и контрабандата на мигранти, в това число с подкрепата на Европол и Европейската агенция за гранична и брегова охрана.
* Приключване на преговорите по споразумение за обратно приемане между ЕС и Нигерия и насърчаване на добри практики в областта на връщането, в това число чрез преодоляване на вътрешните ограничения.
* Разработване на инициативи за справяне с първопричините за миграцията и стимулиране на инвестициите.
 |
| **Сенегал** |
| Действия и напредък в периода октомври—декември 2016 г. | Следващи стъпки |
|  *Взаимодействие на високо равнище** Участие на комисаря по въпросите на международното сътрудничество и развитието в Международната конференция по въпросите на миграцията в Дакар (октомври)
* Държавно посещение на президента на Сенегал в Полша (октомври)
* Посещение на министъра на външните работи на Италия (ноември)
* Посещение на министъра на външните работи на Франция (ноември)
* Участие на върховния представител на ЕС/заместник-председател в Третия международен форум по въпросите на мира и сигурността в Африка, провел се през декември в Дакар (декември)

*Важен напредък, постигнат от властите на Сенегал** Продължиха преговорите между Европейската агенция за гранична и брегова охрана и сенегалските власти за подобряване на работните договорености в областта на връщането.
* Започнаха работа официалните лица за връзка в Министерството на външните работи и Министерството на вътрешните работи.
* Европейският служител за връзка по въпросите на миграцията ще бъде разположен в началото на 2017 г.

*Подкрепа от ЕС** С проекти по линия на Доверителния фонд на ЕС за Африка се подкрепят създаването на работни места за младежта и професионалното обучение.
* Сенегал е бенефициер по регионален проект за подкрепа на правоприлагащите органи, вътрешната сигурност и управлението на границите.
* В момента се разработват нови проекти в следните области: подобряване на управлението на миграцията и улесняване на реинтеграцията и на действията за повишаване на осведомеността на потенциални мигранти; регистри за гражданското състояние; икономически възможности и възможности за заетост.
 | * По-нататъшно укрепване на практическото сътрудничество в областта на връщането и обратното приемане, в това число чрез специални мисии в държавите членки.
* Засилване на сътрудничеството в областта на борбата с контрабандата на мигранти и справяне с първопричините за миграцията чрез бързо изпълнение на проектите, приети по линия на Доверителния фонд на ЕС за Африка.

  |
| **Мали** |
| Действия и напредък в периода октомври—декември 2016 г. | Следващи стъпки |
| *Взаимодействие на високо равнище** Посещение на министъра на външните работи на Мали в Нидерландия (октомври)
* Посещение на министъра на външните работи на Италия (ноември)
* Посещение на министъра на външните работи на Нидерландия (декември)

*Важен напредък, постигнат от властите на Мали** Проведени са мисии за идентифициране в 5 държави членки.
* Мали работи съвместно с ЕС с оглед на връщането на незаконно пребиваващи в Съюза лица въз основа на стандартните процедури, финализирани между двете страни при зачитане на взаимните им задължения. За тази цел бяха проведени мисии.

*Подкрепа от ЕС** Европейският служител за връзка по въпросите на миграцията ще бъде разположен в началото на 2017 г.
* Мали продължава да е сред най-значимите получатели на средства по линия на Доверителния фонд на ЕС, като се очаква скоро да бъдат одобрени още три проекта, включително във връзка с регистър с биометрични данни на населението, реинтеграцията на завръщащите се лица, кампании за повишаване на осведомеността относно рисковете, свързани с незаконната миграция, и младежката заетост.
* Европейската комисия предоставя хуманитарна помощ за малийските бежанци в Буркина Фасо, Мавритания и Нигер. Доверителният фонд на ЕС за Африка ще окаже подкрепа за устойчивостта и самостоятелността на тези групи бежанци, ще допринесе заедно с ВКБООН за поддържане на мирното съжителство на разселените лица и общности и ще улеснява доброволното репатриране на бежанците.
 | * Поддържане на тесен диалог с Мали като председател на процеса от Рабат в подготовката на срещата на високопоставените служители във Валета през февруари 2017 г.
* Наблюдение и действия във връзка със ситуацията по отношение на закрилата и разселването.
* Приоритетно засилване на съвместната работа с Мали във връзка с транзитното преминаване.

Засилване на сътрудничеството за реално извършване на връщания.  |
| **Етиопия** |
| Действия и напредък в периода октомври—декември 2016 г. | Следващи стъпки |
| *Взаимодействие на високо равнище** Посещение на италианския специален пратеник за Африканския рог (декември)
* Посещение на специалния пратеник на Обединеното кралство за Африканския рог (декември)

*Важен напредък, постигнат от властите на Етиопия** Техническият диалог продължи и се подготвя семинар по въпросите на обратното приемане, който ще се проведе в началото на 2017 г.
* Европейски служител за връзка по въпросите на миграцията ще бъде разположен в Етиопия в началото на 2017 г.

*Подкрепа от ЕС** Етиопия е сред основните бенефициери на Доверителния фонд на ЕС за Африка, като се осъществяват дейности, свързани с нуждите от закрила и развитие на бежанците и приемащите общности, с първопричините за незаконната миграция, с икономическите възможности и с устойчивостта на най-уязвимите общности.
* Подготвят се още програми в подкрепа на създаването на работни места, особено за бежанците (включително чрез подпомагане за планираните нови индустриални паркове), както и в подкрепа на създаването на единна национална система за идентификация и регистрация.
* ЕС продължи да оказва подкрепа за развитие и закрила на бежанците в Етиопия посредством изпълнението на регионалната програма за развитие и закрила (РПРЗ) за Африканския рог, в това число чрез специални мерки за закрила на децата.
 | * Поддържане на тесен диалог с Етиопия като председател на процеса от Хартум в подготовката на срещата на високопоставените служители във Валета през февруари 2017 г.
* По-нататъшни действия на основата на предприетите начални стъпки с цел подобряване на сътрудничеството в областта на връщането и обратното приемане.
* По-нататъшно засилване на подкрепата за Етиопия като държава на транзитно преминаване и дестинация за мигранти и бежанци.

  |